Prim-ministrul Romaniei, Victor Ponta, este acuzat de revista Nature ca ar fi copiat mai mult de jumatate din teza sa de doctorat. Autorul articolului, Quirin Schiermeier, sustine ca a consultat atat teza de doctorat din 2003, cat si cele trei carti despre care se presupune ca ar fi plagiate si este sigur de concluzia la care a ajuns. Premierul a declarat ca se va prezenta la comisia de specialitate si, in cazul in care verdictul va coincide cu cel al revistei, va renunta la titlul de doctor.

Acuzatiile vin dupa ce, acum mai bine de o luna, fostul ministru al Educatiei, Ioan Mang, s-a vazut nevoit sa demisioneze in urma unor acuzatii asemanatoare.

Rectorii universitatilor iesene spun ca asteapta o decizie oficiala a unei comisii de evaluare pentru a adopta o pozitie fata de aceste evenimente. „Cred ca, in primul rand, Comisia de Etica a Ministerului Educatiei trebuie sa analizeze acest caz. Este delicat atunci cand nu esti tu in masura sa vezi documentele, este hazardant sa imi dau cu presupusul. Asa cum este acum climatul politic, ar insemna sa fac o declaratie care sa ma situeze de o parte sau alta. Daca era cineva din Universitatea Cuza sau dintr-o alta universitate locala, imi dadeam cu presupusul. Eu mereu le spun studentilor ca furtul intelectual este la fel sau chiar mai blamabil decat furtul de obiecte. Chiar daca asa stau lucrurile, totul se interpreteaza ca fiind un atac si nu un act de buna-credinta", a comentat Vasile Isan, rectorul Universitatii „Al.I. Cuza" din Iasi. Vasile Vintu, rectorul Universitatii Agronomice, crede ca aceste acuzatii sunt doar speculatii. „Plagiatul trebuie sa fie dovedit inainte sa fie plagiat. Sunt lucruri sensibile, care trebuie tratate cu seriozitate. Din punctul meu de vedere, nu pot sa imi exprim o opinie pana la rezultatul unei comisii. Cert este ca un astfel de lucru, daca el exista, nu e placut pentru nimeni. Nu cred ca aceste persoane (n.r. - Ioan Mang si Victor Ponta) au facut uz de asa ceva, doar au fost lucruri de interpretare. Fiecare foloseste in documentare surse bibliografice, depinde cum sunt folosite. Si pentru o comisie este dificil sa ia o decizie, sunt chestiuni interpretabile, legate de citare, de exemplu, de plasarea surselor. Nu cred ca doua persoane cu functii vizate nu stiu ce este plagiatul si ar risca asa ceva", spune Vintu. Aceelasi punct de vedere il exprima si Vasile Astarastoae, rectorul de la Universitatea de Medicina si Farmacie. „Deocamdata trebuie sa vedem suportul in astfel de acuze. Exista acum o adevarata moda de a lansa acuze fara a fi fondate", spune el. Ion Giurma, rectorul de la Universitatea Tehnica din Iasi, a afirmat ca nu este documentat in legatura cu acest subiect si nu poate face o declaratie.